বিএনপি নেতা নবী উল্লাহ নবী ৩ দিনের রিমান্ডে
বিএনপির ঢাকা মহানগর দক্ষিণের যুগ্ম-আহ্বায়ক নবী উল্লাহ নবীর ৩ দিনের রিমান্ড মঞ্জুর করেছেন আদালত। রাজধানীর যাত্রাবাড়ী এলাকায় রাজনৈতিক সহিংসতার অভিযোগে গত বছরের নভেম্বরে করা মামলায় তাকে রিমান্ডে পাঠানো হয়েছে।
গতকাল রাতে বেনাপোল এক্সপ্রেস ট্রেনে আগুনের ঘটনায় অর্থদাতা হিসেবে গ্রেপ্তার এই বিএনপি নেতাকে আজ শনিবার রাজনৈতিক সহিংসতার মামলায় আদালতে হাজির করা হয়।
মামলার তদন্ত কর্মকর্তা গোয়েন্দা পুলিশের (ডিবি) উপপরিদর্শক আশরাফুল আলম নবীকে আদালতে হাজির করে ৭ দিনের রিমান্ড প্রার্থনা করলে ঢাকা মেট্রোপলিটন ম্যাজিস্ট্রেট ফারজানা শাকিলা সুমু চৌধুরী ৩ দিনের রিমান্ডের আদেশ দেন।।
গত বছরের ৫ নভেম্বর যাত্রাবাড়ী থানায় গাড়িতে অগ্নিসংযোগ ও পুলিশকে দায়িত্ব পালনে বাধা দেওয়ার অভিযোগে এসআই রফিকুল ইসলাম বাদী হয়ে এ মামলা করেন।
আদালতে নবীর জামিন চেয়ে করা আবেদন খারিজ করে দেন ম্যাজিস্ট্রেট।

বিএনপির ঢাকা মহানগর দক্ষিণের যুগ্ম-আহ্বায়ক নবী উল্লাহ নবীর ৩ দিনের রিমান্ড মঞ্জুর করেছেন আদালত। রাজধানীর যাত্রাবাড়ী এলাকায় রাজনৈতিক সহিংসতার অভিযোগে গত বছরের নভেম্বরে করা মামলায় তাকে রিমান্ডে পাঠানো হয়েছে।